CELEX: 62010CA0614
Language: sk
Date: 2012-10-16 00:00:00
Title: Vec C-614/10: Rozsudok Súdneho dvora (veľká komora) zo 16. októbra 2012 — Európska komisia/Rakúska republika (Nesplnenie povinnosti členským štátom — Smernica 95/46/ES — Spracovávanie osobných údajov a voľný pohyb týchto údajov — Ochrana fyzických osôb — Článok 28 ods. 1 — Vnútroštátny dozorný orgán — Nezávislosť — Dozorný orgán a úrad spolkového kancelára — Osobné a organizačné väzby)

8.12.2012   
            
            
               SK
            
            
               Úradný vestník Európskej únie
            
            
               C 379/6
            
         Rozsudok Súdneho dvora (veľká komora) zo 16. októbra 2012 — Európska komisia/Rakúska republika
   (Vec C-614/10) (1)
   
   (Nesplnenie povinnosti členským štátom - Smernica 95/46/ES - Spracovávanie osobných údajov a voľný pohyb týchto údajov - Ochrana fyzických osôb - Článok 28 ods. 1 - Vnútroštátny dozorný orgán - Nezávislosť - Dozorný orgán a úrad spolkového kancelára - Osobné a organizačné väzby)
   2012/C 379/09
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: B. Martenczuk a B.-R. Killmann, splnomocnení zástupcovia)
   
      Vedľajší účastník, ktorý v konaní podporuje žalobkyňu: Európsky dozorný úradník pre ochranu údajov (EDPS) (v zastúpení: H. Kranenborg, I. Chatelier a H. Hijmans, splnomocnení zástupcovia)
   
      Žalovaná: Rakúska republika (v zastúpení: G. Hesse, splnomocnený zástupca)
   
      Vedľajší účastník, ktorý v konaní podporuje žalovanú: Spolková republika Nemecko (v zastúpení: T. Henze a J. Möller, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článku 28 ods. 1 druhej vety smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 10) — Povinnosť členských štátov zabezpečiť, aby vnútroštátne dozorné orgány pre ochranu osobných údajov vykonávali svoje úlohy s úplnou nezávislosťou — Úzke osobné a organizačné väzby medzi dozorným orgánom a úradom spolkového kancelára (Bundeskanzleramt) — Podriadenosť dozorného orgánu kontrole spolkového kancelára
   
      Výrok rozsudku
   
   
               1.
            
            
               Rakúska republika si tým, že neprijala všetky právne predpisy nevyhnutné na to, aby právna úprava platná v Rakúsku spĺňala kritérium nezávislosti, pokiaľ ide Datenschutzkommission (komisia pre ochranu údajov), a konkrétne tým, že zaviedla právnu úpravu, na základe ktorej
               
                           —
                        
                        
                           správca Datenschutzkommission je spolkovým úradníkom, ktorý podlieha služobnému dohľadu,
                        
                     
                           —
                        
                        
                           kancelária Datenschutzkommission je začlenená medzi útvary úradu spolkového kancelára a
                        
                     
                           —
                        
                        
                           spolkový kancelár má bezpodmienečné právo na informácie týkajúce sa všetkých otázok riadenia Datenschutzkommission,
                        
                     nesplnila povinnosti na základe článku 28 ods. 1 druhého pododseku smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov.
            
         
               2.
            
            
               Rakúska republika je povinná nahradiť trovy konania Európskej komisie.
            
         
               3.
            
            
               Spolková republika Nemecko a Európsky dozorný úradník pre ochranu údajov znášajú svoje vlastné trovy konania.
            
         
      (1)  Ú. v. EÚ C 72, 5.3.2011.